திருப்பாற்கடல் கிருஷ்ணசுவாமி கோயில்
'''திருப்பாற்கடல் கிருஷ்ணர் கோயில்''' ('''திருப்பாற்கடல் கிருஷ்ணசுவாமி கோயில்''')  [[இந்தியா|இந்தியாவின்]] [[கேரளம்|கேரளாவில்]] உள்ள [[திருவனந்தபுரம்|திருவனந்தபுரத்தில்]] உள்ள கீழ்பேரூர் கிராமத்தில் அமைந்துள்ள [[விஷ்ணு|விஷ்ணுவுக்கான]] ([[கிருட்டிணன்|கிருஷ்ணனாக]] வணங்கப்படும்) கோயிலாகும். இது பழமையான இந்துக் கோயில்களில் ஒன்றாகும். &lt;ref&gt;[https://tours.sacredyatra.com/temples/thirupalkadal-sreekrishna-temple-thiruvananthapuram-kerala/ Thirupalkadal Sreekrishna Temple]&lt;/ref&gt;
 
 ==மூலவர்==
 இங்குள்ள மூலவர் விஷ்ணு நான்கு கைகளுடன் உள்ளார். கைகளில் சங்கு, [[சக்ராயுதம்|சுதர்சன சக்கரம்]],  துளசி மாலையுடன் கூடிய தாமரை ஆகியவற்றுடன் உள்ளார். 
 
 ==வரலாறு==
 மூலவரான கிருஷ்ணன் (திருப்பல்கடல் பட்டாரகர்) [[சங்க காலம்|சங்க]] காலத்தில் இந்த இடத்தை ஆண்டுவந்த [[ஆய் நாடு|ஆய் குடும்பத்தின்]] [[குலதெய்வம்|குல தெய்வம்]] ஆவார். இராஜ்ஜியமும் அந்தக் குடும்பத்தாரும் [[வேணாடு]] கீழ்பேரூர் ஸ்வரூபம் என்று அழைக்கப்பட்டனர். பன்னிரண்டு ஆழ்வார்களின் வரிசையில் ஏழாவது ஆழ்வாராகக்  கருதப்படுகின்ற [[குலசேகர ஆழ்வார்]] இக்கோயிலைப் புதுப்பித்ததாக நம்பப்படுகிறது. இருப்பினும்108 ''[[108 வைணவத் திருத்தலங்கள்|திவ்ய தேசங்களில்]]'' இத்தலமானது குறிப்பிடப்படவில்லை. இந்த கோயில் தொடர்பான புராணக்கதைகள் [[தமிழகம்]] மற்றும் தற்போது கேரளா என்று அழைக்கப்படும் மாநிலத்தை ஆண்ட பேரரசுகள் மற்றும் சாம்ராஜ்யங்களுடன் நெருக்கமாகப் பின்னிப்பிணைந்துள்ளன. மேலும், இந்தக் கோயிலின் வரலாறு சேர, சோழப் பேரரசுகளுடனும், [[வேணாடு]] மற்றும் திருவிதாங்கூர் சாம்ராஜ்யங்களுடனும் நெருக்கமாகத் தொடர்புடையது. 
 
 ==கட்டிடக்கலை==
 இக்கோயில் பழங்கால [[திராவிடக் கட்டடக்கலை|திராவிட]] பாணியில் கட்டப்பட்டதாகும்.  [[பரப்பிரம்மன்|பரபிரம்மத்தின்]] இருப்பைக் குறிக்கும் வட்ட வடிவ கருவறையின் வெளிப்புறத்தில்  [[கர்ப்பக்கிருகம்|கர்ப்பகிரகத்தின்]] வெளிப்புறச் சுவரில் [[பிரம்மா|பிரம்மாவும்]] [[சிவன்|சிவனும்]] உள்ளனர். 12 [[இந்து சோதிடம்|ராசிகளைக்]] குறிக்கும் வகையில் அமைந்து அது 3 ஆல் ([[மும்மூர்த்திகள்|திரிமூர்த்தி]]) பெருக்கப்படும் நிலையைச் சுட்ட , கருவறையின் மேற்கூரை 12 மரத்துண்டுகளில் செதுக்கப்பட்ட 36 ராஃப்டர்களால் அமைக்கப்பட்டுள்ளது. இவ்வகையில் இது [[ஆதிசக்தி|ஆதி பராசக்தியின்]] [[சக்தி பீடங்கள்|பீடங்களின்]] எண்ணிக்கையான 108ஐக் குறிக்கிறது. க்கோயிலின் மறுசீரமைப்புடன் [[கொல்ல ஆண்டு|கொல்லம் சகாப்தம்]] தொடங்கியதாகவும் நம்பப்படுகிறது.
 
 == கட்டிடக்கலை ==
 கோயில் வளாகத்தில் கருங்கல் சுவர்கள் உள்ளன. கிழக்கு வாசல் வழியாக உள்ளே வரும்போது நீண்ட கருங்கள் அடித்தளம் உள்ளது.  மூலவரின் வலது புறத்திலும், முன் புறத்திலும், சற்று உயரத்தில் கூத்தம்பலம் சரியான அளவீட்டுடன் உள்ளது. அருகில்  ஆணைக்கொட்டில் உள்ளது. வழக்கமான அமைப்பில் பெல்லிக்காலு, முதன்மை நுழைவாயிலுக்கு முன்பாக உள்ளது. இதன் வழியாக உள் பகுதிகளுக்குச் செல்ல முடியும். நமஸ்கார மண்டபத்தின் நான்கு பக்கங்களிலும் மரத் தூண்கள் உள்ளன, மேலும் நான்கு கல் தூண்கள் சோபானத்தை எதிர்கொள்ளும் இரண்டு கல் வேலைப்பாடுகளுடன் உள்ளன. சதுர வடிவ செப்பு ஓடுகளால் வேயப்பட்ட  கூரை உள்ளது. [[பார்வதி]] மடியில் அமர்ந்திருக்கும் [[சிவன்|சிவனின்]] சிற்பம்உள்ளது. தொடர்ந்து சிறிய [[பிள்ளையார்|விநாயகர்]], [[முருகன்]] [[நந்தி தேவர்|நந்தி]] ஆகியவை உள்ளன. எதிரில் நான்கு கைகளுடன் விஷ்ணுவின் சிற்பம் சக்கரம், சங்கு, தாமரை ஆகியவற்றுடன் உள்ளது. அவருக்கு ஒருபுறம் ஸ்ரீதேவியும் மறுபுறம் [[பூமாதேவி|பூதேவியும்]] உள்ளனர். கருவறை  வட்ட வடிவில் உள்ளது. சுவர் முழுக்க கிருஷ்ணலீலை சிற்பங்கள் உள்ளன.
 
 == மேற்கோள்கள் ==
 {{Reflist}}
 
 * திருவிதாங்கூர் தொல்லியல் தொடர் தொகுதி 1 முதல் 7 வரை,{{ISBN|81-86365-73-7}}
 * டிபிஎஸ் புத்தகங்களால் வெளியிடப்பட்ட [[அசுவதி திருநாள் கௌரி லட்சுமி பாய்|அஸ்வதி திருநாள் கௌரி லக்ஷ்மி பாயின்]] ருத்ராக்ஷமாலா{{ISBN|978-81-300-1547-7}}, 9788130015477
 
 == வெளி இணைப்புகள் ==
 
 [[பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்]]